Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 558

14. Azonnali ügyletek, származtatott ügyletek A Tpt., az Szkr., a BeSzkr., illetve a vonatkozó PM rendelet elõírásait is figyelembe véve a következõkben meghatározottakat kell figyelembe venni. Áruszerzõdések: olyan szerzõdések, amelyek hozama vagy a hozamának egy része az olaj, a fa, agrártermékek vagy nem-nemesfémek, pl. réz vagy a cink tõzsdei árához vagy valamely tõzsdei cikkek árából származtatott index árához van kötve. Minden olyan származtatott termékre vonatkozó szerzõdést, amely nem sorolható a kamatláb, deviza, értékpapír és nemesfém-szerzõdések közé áruszerzõdésnek kell tekinteni. Azonnali ügyletek: azonnali teljesítésre szóló ügyletek, amelyek a Hpt. szerint nem minõsülnek kockázatvállalásnak. Devizaügyletek esetén azonnali ügyleteknek minõsülnek a két napos teljesítési határidejû üzletek. Értékpapír ügyletek esetén azonnalinak minõsülnek az 5 napon belüli teljesítési határidõvel kötött ügyletek. Az egyes jogszabályok alkalmazása szempontjából továbbá azonnalinak számítanak mindazon ügyletek, amelyeket a vonatkozó jogszabály ekként határoz meg. Bruttó pozitív piaci érték: árfolyamváltozás esetén a szerzõdés (pozíció) piaci értéke pozitív, ha a szerzõdésbõl eredõ követelések és kötelezettségek jelenértéke, az alapul szolgáló befektetési eszközt (pl. deviza, értékpapír, index stb.) piaci áron értékelve pozitív egyenleget mutat. A pozitív piaci érték hitelkockázatnak van kitéve, mivel az intézmény veszteséget szenvedne el a partner nem teljesítése esetén. Ez esetben a szerzõdést a folyó piaci árakon kellene helyettesíteni, és ez többlet költségbe kerülne (pótlási költség). Ha a partnerek között nincs nettósítási megállapodás, a szerzõdés szintû pozitív piaci érték bruttó értéknek tekintendõ. Bruttó negatív piaci érték: ha a szerzõdés alapján fennálló kötelezettség, teljesítendõ kifizetés vagy eladás meghaladja a szerzõdés szerint megvásárolandó eszköz értékét vagy a szerzõdésbõl származó bevételt, a szerzõdés (pozíció) piaci értéke negatív, azaz a szerzõdés veszteséges. Amennyiben nincs nettósítási megállapodás, a szerzõdés szintû negatív piaci érték bruttó értéknek tekinthetõ. Ha a piaci érték nulla, akkor a szerzõdés sem nyereséget, sem veszteséget nem hoz. Egy származtatott portfolió szerzõdései negatív piaci értékének az összege a portfolióra nézve meghatározott veszteség. Csere (swap) ügylet: olyan tõzsdén kívül kötött szerzõdés, ahol két fél megegyezik, hogy a szerzõdésben meghatározott idõszak alatt, a szerzõdésben meghatározott valamely befektetési eszköz értékre a fizetéseket kicserélik. Olyan összetett megállapodás, amely általában egy azonnali és egy határidõs adásvételi ügyletbõl, illetve több határidõs ügyletbõl tevõdik össze. A swap elvi fõösszege az 2002/17/II. szám az érték, amelyre nézve a kamatlábakat, a devizákat vagy más bevételeket, illetve kiadásokat kicserélnek. Devizaszerzõdések: olyan szerzõdések, amelyek valamely deviza vételére vagy eladására vonatkoznak, vagy amelyekbõl származó készpénz kifizetéseket egy vagy több deviza, illetve devizakosár árfolyamváltozásához kötik. A devizaszerzõdések magukban foglalják a határidõs devizaügyleteket, a határidõs tõzsdei devizaszerzõdéseket, a devizaopciókat, a deviza swapokat és a devizára szóló opciós utalványokat is. Eladási opció: az opció vevõje eladási jogot vásárol egy, a szerzõdésben meghatározott jövõbeni idõpontban (európai típusú opciók) vagy egy meghatározott jövõbeni idõpontig (amerikai típusú opciók) egy a szerzõdésben meghatározott mennyiségû befektetési eszköznek vagy nemesfémnek vagy árunak egy, a szerzõdésben meghatározott áron történõ eladására. Az opció kiírója kötelezettséget vállal, hogy a szerzõdésben meghatározott jövõbeni idõpontban vagy jövõbeni idõpontig — ha az opció vevõje jogával élni kíván — a szerzõdésben meghatározott befektetési eszközt, nemesfémet vagy árut a szerzõdésben meghatározott áron megveszi. Elvi fõösszeg: a határidõs kamatlábügyletek és a swapok esetében az a szerzõdésben szereplõ érték, amire a szerzõdésben meghatározott készpénzkifizetéseket vonatkoztatják. Eredeti kockázat módszere: a származtatott termékeknek a szerzõdés megkötése óta eltelt idõ alatti árfolyamváltozásával nem számoló eljárás, amely csak a lehetséges jövõbeni hitelkockázatot tükrözi. A kockázat mérése pontatlanabb, mint a piaci árazás szerinti módszeré, ezért az árfolyamváltozás volatilitását becslõ szorzó számok magasabbak, mint a piaci árazás módszerénél. A feltételezett árfolyamváltozást a futamidõ függvényében a tõkemegfelelési mutató számításáról szóló PM rendelet mutatja. Az eredeti kockázat módszere csak kamatláb- és devizaszerzõdések esetében megengedett. A kereskedési könyvet vezetõ hitelintézet e módszert jogszabály szerint nem alkalmazhatja. Határidõs ügylet: minden olyan szerzõdéses ügylet, amelynek teljesítése az azonnali ügyleteket követõ teljesítési napon túli idõpontra esik. Az egyes jogszabályok alkalmazása szempontjából a határidõs ügylet fogalma az azonnali ügylet fogalmától függõen változik. Határidõs index ügylet: olyan határidõs ügylet, amelyben a felek az ügylet teljesítési összegét vagy összegeit valamilyen értékpapírtárca vagy tõzsdei termékekbõl összeállított kosár folyamatos változását mutató index alakulásának függvényében határozzák meg. Hitelszármazékok: olyan megállapodások, amelyek az egyik fél (kedvezményezett) számára lehetõvé teszik, hogy a szerzõdésben hivatkozott eszköz (alapul szolgáló eszköz) hitelkockázatát a másik félre (garantõr) hárítsa át. A szerzõdés lehetõvé teszi a garantõr számára a hitelkockázat vállalását anélkül, hogy az alapul szolgáló eszközt ténylegesen megvásárolná. Jelenlegi kockázat: az értékelés idõpontjában az a kockázati kitettség, amely abból származik, hogy a pozitív piaci értékkel rendelkezõ szerzõdések készpénzáramlásait helyettesíteni kell egy folyó piaci árakon kötött szerzõdéssel a szerzõdéses partner esetleges nem teljesítése miatt. Kamatlábszerzõdések: olyan szerzõdések, amelyek egy kamatozó pénzügyi eszközhöz (pl. egy állampapír határidõs vétele) kapcsolódnak, vagy amelyekbõl származó készpénz kifizetéseket egy kamatlábhoz (pl. 3 havi BUBOR) vagy egy másik kamatlábszerzõdéshez (pl. egy államkötvény tõzsdei határidõs vételére vonatkozó opciós szerzõdés) viszonyítják. A szerzõdéseket általában arra használják, hogy egy intézmény mérlegpozíciójának kamatkockázati kitettségét megváltoztassák. A kamatlábszerzõdések magukban foglalják az egy devizás kamatláb swapokat (pl. egy intézmény egy elvi öszszegre 6% fix kamatot fizet és 3 havi BUBOR kamatlábat kap), a bázis swapokat (pl. egy intézmény 3 havi DWIX-et cserél 3 havi BUBOR-ra), a határidõs kamatláb megállapodásokat, a határidõs tõzsdei ügyleteket, amelyek hitelviszonyt megtestesítõ értékpapírok vételére vagy eladására vonatkoznak, valamint a kamatláb opciókat (ideértve a cap, collar, floor és corridor megállapodásokat). Kereskedési célú származtatott szerzõdések: azokra az ügyletekre vonatkozó szerzõdések, amelyeket kereskedési céllal vagy valamely kereskedési célú ügylettel kapcsolatosan fedezeti céllal kötöttek. Kereskedési partner: a pénzügyi piacok mindazon szereplõi, akik a befektetési eszközökkel, nemesfémekkel, tõzsdei árukkal folytatott adásvételi, kereskedési tevékenységet üzletszerûen végezhetik. Idetartoznak a hitelintézetek, a befektetési vállalkozások, a befektetési alapok stb. Kiírt opció: az opciós jogot biztosító szerzõdés eladója (kiírója) opciós díj vagy prémium ellenében vételi jogot biztosít (ad) egy meghatározott jövõbeni idõpontban (európai típusú opciók) vagy egy meghatározott jövõbeni idõpontig (amerikai típusú opciók) egy befektetési eszköznek, nemesfémnek vagy árunak egy meghatározott áron történõ vételére vagy eladására. A kiírt opciónak partnerkockázata nincs, a partner felé egyoldalú kötelezettségvállalást jelent. Kötési vagy névérték: a határidõs (tõzsdei és tõzsdén kívüli) ügylet és opciós ügylet esetén az a szerzõdéskötéskor meghatározott érték, amelyért a szerzõdésben szereplõ befektetési eszköz meghatározott mennyiségét egy, a szerzõdésben rögzített egységáron átruházzák, illetve a befektetési eszközre vételi vagy eladási jogot biztosítanak. Lehetséges jövõbeni hitelkockázat: a származtatott termékre vonatkozó szerzõdés tényleges elvi fõösszegének vagy kötési értékének, a hátralévõ futamidõ függvényének és a piaci árfolyam feltételezett volatilitását jelzõ tényezõjének a figyelembevételével meghatározott érték, amely az értékelés idõpontjához viszonyítva mutatja a piaci érték lehetséges növekedését, és az emiatt megemelkedõ hitelkockázatot. 2002/17/II. szám Számításához az alapul szolgáló eszköz (deviza, kamatozó értékpapír, részvény, nemesfém, áru) elvi fõösszegét vagy kötési értékét meg kell szorozni az árfolyamváltozásának a hátralévõ futamidõ alatt feltételezett volatilitását jelzõ számmal. A feltételezett árfolyamváltozást a futamidõ függvényében a tõkemegfelelési mutató számításáról szóló PM rendelet mutatja. Nemesfémszerzõdések: olyan szerzõdések, amelyek hozama, vagy a hozamának egy része az arany, az ezüst, a platina vagy a palladium tõzsdei árához vagy valamely a nemesfémek tõzsdei árából származtatott index árához van kötve. Nem kereskedési célú származtatott szerzõdések: olyan fedezeti céllal kötött szerzõdések (fedezeti derivatívák), amelyek — az eszközök között szereplõ befektetési célú vagy forgatási célú, de lejáratig tartani kívánt, illetve veszteségmérséklés céljából szerzett értékpapírok, valamely deviza vagy más — eszköz, illetve forrás meglévõ nyitott pozíciójának kiegyenlítését, árfolyamváltozások hatásától való védelmét szolgálják. Ide tartoznak például a kölcsönök kamatkockázatának fedezését szolgáló swapoknak a tényleges elvi fõösszege vagy kötési ára. Nettó pótlási költség: a Felügyelet által jóváhagyott nettósítási megállapodás alapján az egy partnerrel szemben a szerzõdésekbõl eredõ bruttó pótlási költségeknek a beszámítások után fennmaradó összege. Opciós szerzõdések: egy meghatározott befektetési eszköznek, nemesfémnek vagy árunak egy meghatározott jövõbeni idõpontban (európai típusú opciók) vagy egy meghatározott jövõbeni idõpontig (amerikai típusú opciók) egy meghatározott áron történõ vételére vagy eladására vonatkozó kötelezettségvállalás (kiírás esetén) vagy jog biztosítása (vásárlás esetén). Egyes opciókkal, amelyek szabványosítottak tõzsdén kereskednek. A nem szabványosított opciók tõzsdén kívüli (OTC) opciók. Pótlási költség: a szerzõdésenkénti (bruttó) pozitív piaci érték. Részvényszerzõdések: olyan szerzõdések, amelyek hozama vagy a hozamának egy része egy bizonyos részvény vagy több részvénybõl származtatott index (pl. BUX, FTSE, Nikkei stb.) árfolyamához van kötve. A részvényszerzõdések névértéke a szerzõdésben megnevezett részvény vagy részvényre vonatkozó tõzsdei kontraktus egység vagy részvényindex tõzsdei kontraktus egység szorozva az egységárral. A szerzõdött mennyiség törtszámban kifejezett egység is lehet. Amennyiben a megkötött szerzõdés szerint az elõbb megnevezett névértéket egy szorzószámmal vagy egy matematikai képlet értékével meg kell szorozni, akkor az tekinthetõ a részvényszerzõdés tényleges névértékének. Piaci árazás módszere: a kereskedési könyvbe tartozó eszközöket és mérlegen kívüli tételeket, valamint a kereskedési könyvön kívüli származtatott termékek szerzõdéseket napi árfolyamon, illetve jelenértéken értékelõ eljárás. A negatív piaci értékû származtatott szerzõdések veszteségesek, a pozitív piaci értékû szerzõdések nyereségesek. Származtatott termékekkel folytatott kereskedés: magában foglalja az elõzõekben felsorolt szerzõdésekkel folytatott rendszeres üzletkötést, a felsorolt szerzõdések révén vállalt nyitott pozíciókat, amelyeket azért vállaltak, hogy rövid távon az árfolyamváltozásból nyereségre tegyenek szert, illetve, hogy a pozíciót (terméket) visszavásárolják vagy viszonteladják, a felsorolt szerzõdések révén, az ügyfelek megbízásából vállalt vagy vásárolt pozíciókat. Származtatott szerzõdés piaci értéke: az az érték, amelyen a szerzõdés szabad akaratukból szerzõdni kívánó felek között átruházható. Egy határidõs szerzõdés piaci értéke (a pozíció értéke) a szerzõdésbõl eredõ követelések és kötelezettségek piaci árfolyamon értékelt jelenértékének a különbsége. Ha van piaci árjegyzés, akkor a piaci érték a szerzõdéses követeléseket és kötelezettségeket megtestesítõ kontraktusok száma szorozva a piaci árral. A határidõs szerzõdés megkötésekor a szerzõdés piaci értéke nulla, mivel olyan kötési árfolyamban állapodott meg a két fél, amely szerint egyik sem fizet a másiknak. Ha a piaci érték meghatározásához nincs piaci ár, akkor a piaci árat vagy a hasonló termékek piaci ára alapján vagy a diszkontált cash-flow módszerrel lehet meghatározni. Tõzsdei határidõs ügylet (futures): a befektetési eszközök vagy áruk határidõs szállítására vonatkozó, az egyes tõzsdéken az ott elfogadott szabályoknak megfelelõen szabványosított szerzõdések, ahol a vevõ vállalja, hogy venni fog, az eladó pedig vállalja, hogy szállítani fog egy meghatározott jövõbeni napon egy meghatározott befektetési eszközt, árut stb., egy meghatározott árfolyamon vagy egy meghatározott befektetési eszköznek a hozamát. A tõzsdei határidõs szerzõdések szabványai tõzsdénként különbözõek, de általános, hogy minden szerzõdésnél a tõzsde vagy az elszámoló ház minõsül partnernek. Kockázatuk csak az árfolyamváltozáshoz kötõdik. Tõzsdén kívüli határidõs szerzõdés (forward ügylet): a befektetési eszközök vagy áruk határidõs szállítására vonatkozó szerzõdések, ahol a vevõ vállalja, hogy venni fog, az eladó pedig vállalja, hogy szállítani fog egy meghatározott jövõbeni napon egy meghatározott befektetési eszközt egy meghatározott árfolyamon vagy egy meghatározott befektetési eszköznek a hozamát. A tõzsdén kívüli határidõs szerzõdések feltételei nem sztenderdizáltak. Kockázatuk nemcsak az árfolyamváltozásból, hanem a szerzõdéses partner nem teljesítésébõl is fakad. Vásárolt opciók: az opciós jogot biztosító szerzõdés vevõje (vásárlója) opciós díj vagy prémium ellenében vételi jogot nyer (kap) egy meghatározott jövõbeni idõpontban (európai típusú opciók) vagy egy meghatározott jövõbeni idõpontig (amerikai típusú opciók) egy befektetési eszköznek, nemesfémnek vagy árunak egy, a szerzõdésben meghatározott áron történõ vételére vagy eladására, illetõleg egy meghatározott elvi fõösszegre vetített kamatszintbõl származó kifizetés érvényesítésére. 2002/17/II. szám Vételi opció: az opció vevõje vételi jogot vásárol egy, a szerzõdésben meghatározott jövõbeni idõpontban (európai típusú opciók) vagy egy meghatározott jövõbeni idõpontig (amerikai típusú opciók) egy a szerzõdésben meghatározott befektetési eszköznek vagy nemesfémnek vagy árunak egy, a szerzõdésben meghatározott áron történõ vételére. Az opció kiírója kötelezettséget vállal, hogy a szerzõdésben meghatározott jövõbeni idõpontban vagy jövõbeni idõpontig — ha az opció vevõje jogával élni kíván — a szerzõdésben meghatározott befektetési eszközt, nemesfémet vagy árut a szerzõdésben meghatározott áron eladja.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes